आर्मीनियाई जनसंहार स्मरण दिवस

आर्मीनियाई जनसंहार स्मरण दिवस () आर्मेनिया और नागोर्नो-काराबाख़ में एक राष्ट्रीय छुट्टी का दिन है जो की 24 अप्रैल को आर्मेनियाई लोगों के द्वारा 1915 के आर्मीनियाई जनसंहार की याद में मनाया जाता है। इस दिन येरेवन आर्मेनिया में हज़ारों लोग जनसंहार स्मारक पर पहुँचते  हैं और अमर ज्योति पर मारे गये लोगों की याद में फूल चढाते हैं।

 इतिहास
24 अप्रैल को आर्मेनियाई बुद्धिमान लोगों के काँस्तेनतुनिया (वर्तमान में इस्तांबुल) से निर्वासन की सालगिरह है जिसके बाद आर्मीनियाई जनसंहार का शुरु होना माना जाता है। पहली सालगिरह इस नरसंहार के बचे हुए लोगों ने इस्तांबुल के सेंट ट्रिनिटी गिरिजाघर में सन 1919 में आयोजित की थी। यहाँ आर्मेनियाई जनसमुदाय के तमाम महत्वपूर्ण व प्रसिद्ध लोगों ने इसमे भाग लिया। 1919 में इसके पहले सालगिरह के बाद यह तारीख आर्मेनियाई जनसंहार का राष्ट्रीय स्मरण दिवस बन गयी।

9 अप्रैल 1975 को अमेरिका की संसद ने 148वें संयुक्त प्रस्ताव को मंजूरी देते हुए 24 अप्रैल को मानव की मानव के प्रति अमानवता के राष्ट्रीय स्मरण दिवस  के रूप में मान्यता दी। हालाँकि यह प्रस्ताव अमेरिकी सीनेट की न्यायिक समिति में अमेरिकी राष्ट्रपति गेराल्ड आर. फ़ोर्ड के तगडे विरोध की वजह से गिर गया। उनका मानना था कि ऐसा प्रस्ताव मंजूर होने से अमेरिका के तुर्की से संबंध खराब हो सक्ते हैं।

1988 में सोवियत आर्मेनिया ने आधिकारिक तौर पर 24 अप्रैल को स्मरण दिवस के रूप में मान्यता दे दी।

सन्दर्भ

बाहरी कड़ियाँ
 आर्मेनियाई जनसंहार के शताब्दी सालगिरह का आधिकारिक जालस्थल

श्रेणी:स्मरण दिवस
श्रेणी:आर्मीनियाई जनसंहार